**Nota de premsa**

**Barcelona acollirà per primera vegada l’acte oficial del Mes Europeu de la Diversitat**

****

**La iniciativa se celebra al llarg del mes de maig, per tercer any consecutiu, amb la finalitat de promoure la diversitat i la inclusió en l’àmbit laboral.**

**Més de 1 500 organitzacions signants de la Carta de la Diversitat s’han compromès a treballar contra la discriminació a Espanya.**

**Barcelona, 23 de febrer de 2023.** Fundación Diversidad durà a Barcelona el Mes Europeu de la Diversitat, una iniciativa de la Comissió Europea, que tindrà lloc durant el mes de maig arreu d’Europa i que té l’objectiu de fomentar la diversitat i la inclusió laboral en les empreses. L’acte oficial se celebrarà el 22 de maig a la seu de la Comissió Europea a Barcelona i es podrà seguir en línia.

**Fundación Diversidad, com a promotora de la Carta de la Diversitat a Espanya**, juntament amb la Plataforma Europea de Cartes per la Diversitat i la Comissió Europea, impulsaran que les empreses i institucions se sumin a aquest Mes amb campanyes de sensibilització, tallers, formacions i compartint bones pràctiques que fomentin el progrés social i la competitivitat econòmica.

**Activitats sobre diversitat arreu de la Unió Europea**

El Mes Europeu de la Diversitat s’inaugurarà oficialment els dies **27 i 28 d’abril de 2023 a Brussel·les** amb la comissària d’Igualtat, Helena Dalli, en un acte en què també s’anunciaran els guanyadors dels Premis Capitals Europees de la Inclusió i la Diversitat. En aquest esdeveniment hi participaran ciutats i regions, responsables polítics, gestors de la diversitat, directors i directores generals de les entitats signants de la Carta de la Diversitat, altres organitzacions i parts interessades.

Els premis Capitals Europees de la Inclusió i la Diversitat 2023 se celebren per segona vegada i, en aquesta ocasió, hi haurà dues categories: autoritats locals amb menys de 50 000 habitants i autoritats locals amb més de 50 000 habitants. A més, enguany es concedirà un Premi especial a les iniciatives d’igualtat LGTBIQ+. L’any passat van ser guardonades una comunitat autònoma i dues ciutats espanyoles: la Comunitat Autònoma d’Andalusia, la ciutat de Barcelona i la ciutat d’Antequera.

«Cal que treballem plegats per superar aquests temps difícils. La diversitat i la inclusió fomenten comunitats cohesionades i treuen el màxim rendiment de la innovació i del creixement. Per assolir-ho, cal que aprofitem tots els talents i que no quedi ningú enrere. Per tant, és important avaluar en quin punt ens trobem i si les nostres polítiques de diversitat estan funcionant.Faig una crida a totes les organitzacions perquè el mes de maig del 2023 celebrin amb nosaltres el Mes Europeu de la Diversitat i adoptin una postura ferma en favor de llocs de treball diversos, inclusius i igualitaris», ha declarat Helena Dalli, comissària d’Igualtat.

Totes les organitzacions que ho desitgin poden presentar la seva activitat en favor de la diversitat a través del web [eudiversity2023.eu](https://eudiversity2023.eu/es/mes-europeo-de-la-diversidad-2023/actividades-sobre-diversidad-en-toda-la-ue/), on també trobaran un cercador amb les iniciatives registrades. El 2022 Espanya va ser un dels països de la UE amb més actes inscrits.

**Recursos per celebrar el Mes Europeu de la Diversitat**

A més, com cada any, s’han publicat al [web del Mes Europeu de la Diversitat diverses imatges i plantilles](https://eudiversity2023.eu/es/mes-europeo-de-la-diversidad-2023/recursos/) que les organitzacions poden descarregar i fer servir de manera gratuïta en el seu web, butlletí de notícies o signatura de correu electrònic. També s’hi pot trobar una [Guia del Mes Europeu de la Diversitat 2023](https://eudiversity2023.eu/es/mes-europeo-de-la-diversidad-2023/recursos/guia-para-el-mes-europeo-de-la-diversidad-2023/) que té com a objectiu inspirar i donar una sèrie de consells sobre el tipus d’activitats que les empreses poden organitzar al llarg del Mes. L’etiqueta serà #EUDiversityMonth (#MesEuropeudelaDiversitat) i el lema oficial, “Construint ponts”. La Comissió Europea i la Plataforma de Cartes de la Diversitat també han dissenyat un repertori d’[eines per a empreses que vulguin participar en el Mes Europeu de la Diversitat](https://eudiversity2023.eu/es/mes-europeo-de-la-diversidad-2023/recursos/conjunto-de-herramientas-para-redes-sociales/) organitzant activitats sobre diversitat, promovent la diversitat en el lloc de treball i celebrant el Mes Europeu de la Diversitat en les xarxes socials.

**Més de 1 500 organitzacions ja s’han compromès amb la diversitat**

A través de la Carta de la Diversitat, Fundación Diversidad ha aconseguit que més de 1 500 organitzacions signin el seu compromís amb la no discriminació. Es tracta d’un decàleg de principis sobre inclusió i diversitat perquè les empreses s’hi adhereixin de manera voluntària. A Europa ja n’hi ha més de 15 000 signants d’ençà de la posada en marxa de la iniciativa el 2004. A Espanya, per unir-se a aquest moviment en favor de la diversitat en l’àmbit laboral cal emplenar el següent [formulari en línia, que està obert a tota mena d’organitzacions i empreses, independentment de la seva mida i sector d’activitat, i és totalment gratuït.](https://fundaciondiversidad.com/carta-de-la-diversidad/)

El **2 de març**, Fundación Diversidad i la Representació de la Comissió Europea a Espanya celebraran una [**trobada digital oberta i gratuïta**](https://webinarmeseuropeodiversidad2023.eventbrite.es/) en què explicaran totes les activitats que tindran lloc a Espanya en el marc del Mes Europeu de la Diversitat.

El Mes Europeu de la Diversitat compta amb CaixaBank com a patrocinador oficial i RTVE i Corresponsables són col·laboradors oficials. També compta amb finançament de la Unió Europea. Properament s'aniran sumant més organitzacions.

**Sobre Fundación Diversidad**

Fundación Diversidad, promoguda per Alares, té com a objetivo fomentar i aconseguir que els deu principis de la Carta Europea de la Diversitat s’implantin en les empreses i institucions a Espanya. L’organització treballa per impulsar la diversitat i la inclusió en empreses i institucions a Espanya per potenciar el progrés social i la competitivitat econòmica a través de la sensibilització, la investigació i la divulgació. Els socis de la Fundación Diversidad són: Admiral Seguros, Allianz, AXA, BASF, BD, Boehringer Ingelheim, CaixaBank, Cepsa, Clarios, Correos, Humana&Mente, Iberdrola, JTI, LATAM Airlines, Leroy Merlin, Lilly, Nationale-Nederlanden, Orange, Penguin Random House, Provital Group, Richemont, Sacyr i Vivofácil.

Més informació: [https://fundaciondiversidad.com](https://fundaciondiversidad.com/)

**Sobre la Representació de la Comissió Europea a Barcelona**

La Representació de la Comissió a Barcelona és l’oficina de representació i informació de la Comissió Europea per a la zona de Catalunya i les Illes Balears. Forma part de la Representació de la Comissió Europea a Espanya i entre les tasques que té assignades hi ha la difusió d’informació d’interès sobre la UE, la col·laboració i interlocució amb les institucions públiques i els agents socials i econòmics, així com l’organització d’actes i el desenvolupament de campanyes de comunicació.

Més Informació:

Representació de la Comissió Europea a Barcelona: <https://ec.europa.eu/barcelona>

Representació de la Comissió Europea a Espanya: <https://spain.representation.ec.europa.eu/index_es>

Contacte de comunicació:

**Fundación Diversidad**

Juanfran Velasco

Telèfon: 912 75 05 55

E-mail: comunicacion@fundaciondiversidad.com

**Representació de la Comissió Europea a Barcelona**

Carlota Martí

Telèfon: 93 467 78 12

Email: Carlota.MARTI-NIUBO@ec.europa.eu